Държавен вестник, бр. 30, 2013 г., стр. 77

БРОЙ  30	
Д Ъ Р Ж А В Е Н  В Е С Т Н И К 	
СТР.  77  
(2) Националният съвет заседава редовно 
веднъж седмично по предварително оповестен 
дневен ред. Материалите по дневния ред се 
предоставят на членовете най-късно два дни 
преди заседанието.
(3) Националният съвет се свиква на из­
вънредно заседание от председателя по негова 
инициатива или по предложение на всеки от 
членовете му.
(4) На заседанията могат да се обсъждат 
въпроси с неотложен характер, невключени в 
дневния ред, в случай че никой от членовете на 
Националния съвет не възрази допълнителните 
въпроси да бъдат обсъждани на заседанието.
Чл. 11. (1) Заседанията на Националния 
съвет се откриват и провеждат в присъствието 
на повече от половината от общия брой на 
членовете му.
(2) Заседанията на Националния съвет се 
ръководят от председателя, а при негово от­
съствие – от овластен член на Националния 
съвет по чл. 7, ал. 4.
Чл. 12. (1) Националният съвет приема 
решенията си с явно гласуване и с мнозин­
ство от повече от половината от общия брой 
на членовете си.
(2) Решенията на Националния съвет се 
съобщават писмено на заинтересуваните лица в 
сроковете, определени в Административнопро­
цесуалния кодекс.
Чл. 13. За всяко заседание на Националния 
съвет се води протокол, който се подписва от 
председателя или от лицето по чл. 7, ал. 4, 
както и от всички присъствали членове.
Чл. 14. (1) Служителите и другите лица, 
участващи в дейността на Националния съвет, 
са длъжни да пазят служебните и търговски­
те тайни, станали им известни по повод на 
работата.
(2) Служителите подписват декларация, 
че ще пазят служебната и търговската тайна. 
Съдържанието на декларацията се определя 
от Националния съвет.
Чл. 15. При осъществяването на контрол­
ните си функции членовете на Националния 
съвет и определените от него длъжностни 
лица имат право:
1. на свободен достъп до служебните по­
мещения на контролираните от него лица; 
2. да събират документи и писмени обяс­
нения от проверяваните лица.
Г л а в а  ч е т в ъ р т а 
ОРГАНИЗАЦИОННА СТРУКТУРА НА 
АДМИНИСТРАЦИЯТА
Чл. 16. (1) Структурата на администра­
цията включва: главен секретар, служител 
по сигурността на информацията, дирекция 
„Финансови дейности и човешки ресурси“, 
дирекция „Нормативно регулиране и орга­
низация на дейността на съвета“ и дирекция 
„Аналитични дейности и контрол“.
(2) Общата численост на Националния съ­
вет и на неговата администрация е 45 щатни 
бройки.
(3) Числеността на отделните организаци­
онни структури и административни звена е 
посочена в приложението.
Чл. 17. Общата администрация на Наци­
оналния съвет е организирана в дирекция 
„Финансови дейности и човешки ресурси“.
Чл. 18. Специализираната администрация е 
организирана в дирекция „Аналитични дейности 
и контрол“ и дирекция „Нормативно регулиране 
и организация на дейността на съвета“.
Г л а в а  п е т а 
ФУНКЦИИ НА АДМИНИСТРАЦИЯТА
Раздел I
Функции на главния секретар
Чл. 19. Главният секретар: 
1. ръководи, координира и контролира 
функционирането на общата и специализи­
раната администрация за точното спазване 
на нормативните актове;
2. разработва предложения за длъжност­
ното разписание;
3. утвърждава длъжностните характерис­
тики на служителите;
4. предлага структурирането и преструкту­
рирането на административните звена;
5. отговаря за условията на работа на 
Националния съвет и на неговата админи­
страция и за организационно-техническото 
обзавеждане на звената;
6. свиква по своя преценка на заседания 
ръководните държавни служители от съответ­
ните звена за обсъждане на различни въпроси 
и отговаря за изпълнението им;
7. изготвя проекта на бюджетна сметка 
на Националния съвет в частта му относно 
средствата, необходими за административното 
осигуряване на дейността на Националния 
съвет;
8. следи за законосъобразното и целе­
съобразното разходване на финансовите и 
материалните средства, предоставени на 
Националния съвет;
9. отговаря за организацията на дейността 
с жалбите и сигналите на граждани и орга­
низации, постъпили в министерството;
10. контролира документооборота в На­
ционалния съвет, както и функционалната 
реализация на отделните звена, съответно 
спазването на задълженията на служителите 
в администрацията, в съответствие с дейст­
ващите разпоредби;
11. организира изготвянето на ежегоден 
доклад за състоянието на администрацията;
12. организира, координира и контролира 
работата с документите и архивите на На­
ционалния съвет и дейностите по тяхното 
съхраняване.